SET เช้ารีบาวด์ 6 จุด รับแรงซื้อกลับ “หุ้นบิ๊กแคป” หลังร่วงหนัก
SET เช้ารีบาวด์ 6 จุด รับแรงซื้อกลับ “หุ้นบิ๊กแคป” หลังร่วงหนักเมื่อวานนี้ ให้แนวต้าน 1,640 แนวรับ 1,610 จุด
SET เช้ารีบาวด์ 6 จุด รับแรงซื้อกลับ “หุ้นบิ๊กแคป” หลังร่วงหนักเมื่อวานนี้ ให้แนวต้าน 1,640 แนวรับ 1,610 จุด
8 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:07 น. อยู่ที่ 1,632.67 จุด เพิ่มขึ้น 5.97 จุด หรือ 0.37% สูงสุดที่ 1,632.83 จุด ต่ำสุดที่ 1,620.56 จุด มูลค่าการซื้อขาย 1.03 หมื่นล้านบาท
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า แนวโน้มตลาดหุ้นไทยในวันนี้คาดว่าจะรีบาวด์ขึ้นหลังจากเมื่อวานนี้ปรับตัวลงแรง ขณะที่ตลาดหุ้นอื่นในภูมิภาคเอเชียในวันนี้ส่วนใหญ่เปิดมาในแดนลบ แต่ยังมีบางตลาดบวกขึ้นมาได้
อย่างไรก็ตาม จากความไม่แน่นอนของสถานการณ์ระหว่างรัสเซียและยูเครนที่ยังยืดเยื้อมาต่อเนื่อง อาจทำให้เกิดความผันผวนได้ในระหว่างวัน แนะนำให้นักลงทุนหาจังหวะในการเข้าลงทุน
โดยให้แนวต้าน 1,640 แนวรับ 1,610 จุด
ส่วน บล.กรุงศรี ระบุในบทวิเคราะห์วันนี้ (8 มี.ค.2565) โดยประเมินว่า SET อ่อนตัวลงแนวรับ 1,615 – 1,620 จุด ตามสถานการณ์รัสเซีย-ยูเครนที่ยืดเยื้อ รวมถึงความกังวลภาวะ Stagflation เงินเฟ้อพุ่งขึ้นแต่เศรษฐกิจชะลอตัวจากผลกระทบการระงับการนำเข้าน้ำมันจากรัสเซียซึ่งเป็นลบต่อทิศทางการลงทุน อย่างไรก็ตามราคาน้ำมันดิบที่ทรงตัวระดับสูงเป็นบวกต่อกลุ่มพลังงานซึ่งคาดว่าจะช่วยพยุงดัชนีให้สลับรีบาวด์ขึ้นได้